kardosdrur/scandi-wiki huggingface dataset:
Hans Keiser-Nielsen

Hans Keiser-Nielsen (også kaldet Enmandshæren) (født 6. september 1910, død 17. august 1996) var en af stifterne af modstandsgruppen Holger Danske.

Han var ikke med i selve gruppen, fordi han mente, det var for farligt at være så mange, men det var i hans lejlighed, at gruppen blev dannet.

En af hans bedrifter var at svømme med bomber på ryggen over og under vandet på lange strækninger uden dykkerudstyr for derefter at sætte dem fast på skrogene af skibe under havoverfladen.

Han havde ikke noget forhold til nogen, dengang han var med i Holger Danske, men blev senere gift med Åsta Keiser-Nielsen.

Som læge skrev flere værker blandt andet om mucin i Mucin: undersøgelser over nogle af mucins fysisk-kemiske egenskaber og fysiologiske funktioner fra 1953.

Han døde en naturlig død og efterlod sig 4 børn:
 Lotte Keiser-Nielsen
 Mette Keiser-Nielsen
 Mikkeline Keiser-Nielsen
 Mikkel Keiser-Nielsen (døde i en sommerhusbrand i Sverige april 2012)

Kilder 
 Hans Keiser-Nielsen i Modstandsdatabasen
 
 

Medlemmer af Holger Danske
Læger fra Danmark
Danskere i 1900-tallet
Simlish

Simlish er et fiktivt sprog, der tales i The Sims-serien. Skaberen af The Sims, Will Wright, og resten af udviklingsholdet eksperimenterede med en blanding af Ukrainsk, Tagalog og Navajo, da Simlish skulle skabes. Simlish skrives i spillet med symboler fra dyrekredsen, og symbolet Aum forekommer desuden også. Efter The Sims 2 University kom en del græske bogstaver med i form af kollegiesymboler. Allerede i Simcopter (1996) hørte man simlish, og i Street of simcity, er det simlish, man kan høre i radion.

Baggrunden for udviklingen af Simlish var Wrights ønske om en form for dialog i spillet. Dog ville arbejdet med at sammensætte replikker i et allerede eksisterende sprog være et for omfattende arbejde, hvis dialogen ikke skulle blive for gentagende, og desuden ville et sådan sprog skulle oversættes og indtales, hvorfor arbejdstimerne med oversættelse af spillet ville blive flere, og ikke bare inkludere oversættere, men også skuespillere. De endte derfor med en løsning, hvor sproget bestod af vrøvleord, hvor meningen af dialogen var åben for spillerens fantasi.

Efterfølgende har Wright kommenteret, at brugen af et sprog uden mening viste sig at være det rigtige valg, da man som spiller forestiller sig sproget mere realistisk, end en computer ville kunne simulere.
Selve udtalen at simlish er skabt af stemmeskuespillerne Stephen Kearin og Gerri Lawor ved at improvisere.

I de forskellige spil og udviklingspakker kan der også høres simlish i radioen og på musikanlæg. Flere kendte kunstnere og grupper har indsunget versioner af deres sange på simlish. Disse tæller:
 "Don't Kill My Vibe" af den norske singer-songwriter Sigrid i The Sims 4: Parenthood
 "Let's Get It Started" af The Black Eyed Peas i The Urbz: Sims in the City
 "Things Can Only Get Better" af Howard Jones i The Sims 2: Open for Business
 "The Compromise" af The Format i The Sims 2: Pets
 "Pressure" af Paramore i The Sims 2 til PlayStation Portable
 "Scalliwag" af Gaelic Storm The Sims 2: Bon Voyage

Referencer 

The Sims
Kunstsprog
The Seven Mile Journey

The Seven Mile Journey er et dansk band. Den originale band opsætning blev etableret i 1995, men det var først i 1999 at den aalborgensiske postrock kvartet tog navnet The Seven Mile Journey. 
I 2001 lavede bandet demoen “The Seven Mile Journey”, hvilket medførte koncerter i Danmark og London. 
I 2006 blev bandets debut cd “The Journey Studies” udgivet på det københavnske pladeselskab Fono’gram-Agency. Med udgivelsen af pladen fulgte diverse koncerter som blandt andet indeholdt en optræden på Roskilde Festival, Forma Nova og Vesterbro Festival i 2006. Desuden var bandet i Berlin og rundt på forskellige spillesteder i Danmark. 

The Seven Mile Journey’s musikalske univers bevæger sig indenfor postrock genren og bandet har siden 1999 beskæftiget sig med instrumentalmusik, hvilket også er kendetegnende for ”The Journey Studies”, der udgør en helhed, bygget op af dynamiske skift og melankolske toner, lange og intense lydflader, der indbyder til fordybelse hos lytteren. Som helhed danner albummet fragtmenter af et eller flere livsforløb ud fra en overordnet tematik, som lytteren selv kan definere titlen på.

Efter at pladen har været ude i ca. et år, har den modtaget flot kritik fra musik magasiner i Danmark samt lande som Italien, Tyskland, Norge, Sverige, USA, Holland, Frankrig og England. Især har pladen været rost for dens intensitet, dynamik samt kreativitet.

Live leverer The Seven Mile Journey en musikalsk udfordring – idet de spænder fra dystre, melankolske og ildevarslende lydflader til smukke, storladne og intense energiudladninger. Instrumenternes utroligt fængende fortællinger danner rammen om en stemning ud over det sædvanlige – søgende og ængstelige lydbilleder bevæger sig over et varslende landskab.

I 2007 påbegyndte The Seven Mile Journey indspilningen af deres opfølger til debuten. Albummet har fået titlen “The Metamorphosis Project”, og består af 6 numre. Pladen blev udgivet d. 6 februar 2008.

"The Metamorphosis Project" udgives i samarbejde med Fono'gram-Agency, og bliver distribueret af VME. Pladen er desuden udkommet på det New York baserede pladeselskab Pumpkin Seeds In The Sand

Diskografi 
 The Metamorphosis Project (2008)
 1. 	Theme for the Elthenbury Massacre	
 2. 	The Catharsis Session 
 3. 	Identity Journals (anonymous)	 
 4. 	January 4th – The Hypothesis Hours
 5. 	A Sanctuary for Lugubrious Tracy
 6. 	Purification – The Journey Transcriptions

 The Journey Studies (2006)
 1. 	Through the Alter Ego Justifications
 2. 	Passenger's Log, the Unity Fractions
 3. 	Theme for the Oddmory Philosophies
 4. 	The Murderer/Victim Monologues

 The Seven Mile Journey (demo – 2001)
 1. 	In an Eight Track Universe 	
 2. 	The Mystery of Olden 	 
 3. 	Distant March 	 
 4. 	When Blizzards are Afraid

Musikgrupper fra 1995
Musikgrupper fra Danmark
Laserkøling

Laserkøling er en teknik, der anvendes ved køling af atomer.

Ved fremstilling af et Bose-Einstein kondensat (BEC) anvendes laserkøling i første fase af afkølingen, hvorved man opnår en termisk fordeling, der er givet ved en temperatur på omkring 150 μKelvin. Ved yderligere køling af den termiske atomsky, hvoraf BECet dannes, anvendes teknikken, fordampningskøling.

Teori 
"Ved laserkøling afkøles den termiske sky ved bestråling af laserlys i en såkaldt magneto optisk fælde. Laserens frekvens skal være lidt mindre end resonansfrekvensen for de atomer, som den termiske atomsky består af, da man kun ønsker at bremse de hurtigste af atomer i den termiske sky. 

Ved at anvende laserlys med en frekvens, der er lidt mindre end "hvile"-resonansfrekvensen for atomerne, opnår man netop, at nogle af de hurtigste atomer vekselvirker med laserlyset.
Det er kun atom, der bevæger sig med en helt bestemt fart, der vil vekselvirke med laserlyset, da energiforskellen mellem to energiovergange i atomerne skal svarer til frekvensen af laseren. 
Pga. Doppler-effekten vil det kun være tilfældet for de hurtigste atomer, når laserfrekvensen er en smule mindre end for de pågældende atomer i hvile.

Når et af atomerne exciteres af en lyskvant, afgiver kvanten samtidig impulsen, , til atomet, hvorved atomet opnår en impulsændring i modsat retning af dets egen bevægelsesretning. Herefter vil atomet henfalde ved spontan emission ved udsendelse af stråling med samme frekvens som den absorberede lyskvant.
Impulsen, som atomet påvirkes af ved henfald, er altså den samme, som da atomet absorberede kvanten, da fotonenergien er bevaret. Men da sandsynligheden for at lyskvantet udsendes i en bestemt retning ved spontane emission er lige stor i alle retning, vil atomet i gennemsnittet ikke blive påvirket af nogen impuls i en bestemt retning. Impulsændringen i en bestemt retning ved spontan emission er derfor lig 0. 

Nettoresultatet er, at den termiske atomsky afkøles."

Kilder/referencer 

Køleteknik
Termodynamik
Kvantemekanik
Fordampningskøling

Ved fordampningskøling forstås en teknik, som anvendes ved køling af atomer til en temperatur kun nogle få nanoKelvin over det absolutte nulpunkt

Fordampningskøling anvendes bl.a. ved fremstilling af et Bose-Einstein kondensat (BEC).

Teori 

"Fordampningskøling med radiobølger foregår ved selektivt at fjerne de mest energirige atomer fra den termiske fordeling. Dette sker ved, at bestråle atomskyen med radiobølger, der er på resonans med de mest energirige atomer, hvormed de forlader det magnetfelt, hvori atomskyen holdes fanget. Man fjerner altså alle de atomer, der har en energi større end en vis skæringsenergi, hvilket resulterer i, at temperaturen falder, da den gennemsnitlige energi nu er mindre, end før man fjernede de mest energirige atomer. 
Når man fjerner de mest energirige atomer, bringer man imidlertid atomskyen ud af termisk ligevægt, hvilket forhindrer, at temperaturen i atomskyen falder. Det er derfor helt afgørende, at den termiske ligevægt for systemet genoprettes, for at vi kan få temperaturen til at falde yderligere. Den termiske ligevægt genoprettes ved kollisioner mellem atomerne i atomskyen. 

Fordampningskøling blev bl.a. videreudviklet af fysikerne Cornell og Wiemann, som var de første til at dannet et BEC. Det lykkedes for dem i 1996, hvilket de modtog Nobelprisen i fysik for i 2001 sammen med Ketterle, som dannede et BEC uafhængigt af Cornell og Wiemann nogle måneder senere."

Kilder/referencer 

Køleteknik
Termodynamik
Cyclops

Cyclopser er små, ferskvands- og brakvandslevende vandlopper (krebsdyr) med en T-formet krop, der gør dem lette at genkende. Cyclopser er mellem 0,5 og 3 mm lange. De har en oval krop med et pandeøje og to vinkelret udstående, ugrenede antenner. Bagkroppen er meget smal. En hun har ofte to frithængende ægsække. Arterne er dog svære at kende forskel på, og det skyldes, at de stort set er ens i hovedtrækkene og kun afviger i små detaljer.

Cyclopser lever i stillestående vande, dvs. mest i ferskvand, men nogle arter lever også i brakvand. Udviklingen fra æg til kønsmoden voksen går over i alt 13 stadier, der er adskilt af hudskifter. Om sommeren klækkes æggene efter ca. en uge, mens det sidste efterårskuld ofte bæres gennem hele vinteren og først klækkes i det tidlige forår.

Krebsdyr
Olof Persson

Olof Persson (født 5. maj 1978) er en tidligere svensk fodboldspiller samt en nuværende fodboldtræner, som var en meget hovedstødsstærk midterforsvar, som spillede 4 A-landskampe for Sverige.

Tidligere klubber: Oxie IF (1995), Malmö FF (1995-2001), FC Tirol (2002), igen Malmö FF (2002-2006) og AGF (2007-2006).

Han har altså spillet i Malmö FF i næsten hele sin karriere og opnået 350 kampe for klubben. Det var også her, han spillede sammen med den nuværende sportschef i AGF, Brian Steen Nielsen, som derfor kendte Persson godt. I FC Tirol var han med til at blive østrigsk mester, inden klubben kort efter gik konkurs. Nogle uger efter ankomsten fra Malmø FF fik han en korsbåndsskade og fik der aldrig spillet en officiel kamp for AGF inden han i 2008 stoppede karrieren. Persson forlod MFF efter kontroverser med træneren, Sören Åkeby, som i øvrigt har en fortid i netop AGF.

Fodboldtrænere fra Sverige
Fodboldspillere fra Sverige
Fodboldspillere fra Malmö FF
Fodboldspillere fra AGF
Kári Árnason

Kári Árnason (født 13. oktober 1982) er en islandsk tidligere fodboldspiller. Árnason var primært central midtbanespiller, men kunne også spille i det central midterforsvar og på højre midtbane.

Árnason har tidligere spillet i Malmö FF, Rotherham, Valur, Vikingur Reykjavik, Djurgårdens IF, AGF, Esbjerg fB, Plymouth Argyle og Aberdeen FC. Han var svensk mester og pokalvinder i 2005 med Djurgårdens IF.

Árnason har desuden i en årrække repræsenteret Islands landshold, og var med i truppen til både EM 2016 i Frankrig og VM i 2018 i Rusland.

Eksterne henvisninger

Referencer 

Fodboldspillere fra Island
Fodboldspillere fra Djurgårdens IF Fotboll
Fodboldspillere fra AGF
Fodboldspillere fra Esbjerg fB
Fodboldspillere fra Plymouth Argyle F.C.
Fodboldspillere fra Aberdeen F.C.
Fodboldspillere fra Rotherham United F.C.
Fodboldspillere fra Knattspyrnufélagið Víkingur
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Jeremiah White

Jeremiah White (født 4. april 1982) er en tidligere fodboldspiller fra USA.

Jeremiah White er 173 cm høj og spillede højre midtbane, men kunne også bruges som angriber. Han er kendt som en hurtig spiller, der i øvrigt kaster meget lange indkast. Inden han kom til AGF spillede han for Wake Forest University, hvor han blev ACC Player of the Year in 2003, og han var i 2004 New England Revolutions 3. runde draft pick i MLS SuperDraft. Han kom imidlertid til Europa, hvor han har spillet i Serbien, Grækenland og FC Guegnon i den næstbedste række i Frankrig, inden han kom til AGF.

Jeremiah White er gift med Dana White, sammen har de to børn. Den første opkaldt efter faderen: Jeremiah White, og nummer to Daniel White.

Eksterne kilder/henvisninger 
 Profil på agffodbold.dk 
 White's MySpace profil 
 Coppadiem – Profil del 1
 Coppadiem – Profil del 2

Fodboldspillere fra USA
Fodboldspillere fra FC Gueugnon
Fodboldspillere fra AGF
Ole Budtz

Ole Budtz (født 20. april 1979) er en tidligere dansk fodboldspiller. Han er en 196 cm høj midterforsvar, der startede karrieren som angriber. Ole Budtz er tvillinge-bror til Jan Budtz, der er målmand og har spillet i Doncaster Rovers i England.

Ole Budtz startede karrieren i RB 1906. Han blev imidlertid solgt til Cercle Brügge, hvor han som angriber scorede 13 mål i 30 kampe. Herfra kom han til Kickers Offenbach i 2. Bundesliga (den næstbedste tyske række). Det var i Offenbach, at han pga. skader i truppen blev omskolet til forsvarsspiller. I 2006 var han til prøvetræning i Glasgow Rangers i Skotland, men fik kontrakt med superligaklubben AGF fra 2006 indtil sommeren 2009.

Ole Budtz blev kåret som årets spiller sæson 06/07 af trænerstaben i AGF. Samtidig blev han usædvanlig populær blandt holdets fans, og udvilkede sig til en rigtig publikumsfavorit.

Den 23. juni 2008 brækkede Ole Budtz venstre ben, ved den første træning efter sommerferien, i et hændeligt uheld med talentet Niels Kristensen.

Den 19. april 2009, blev han imidlertidig brugt som angriber da AGF med 15-16 skader i truppen ingen angribere havde til rådighed. Det endte med en 1-0 sejr over FC København på et mål i 87. minut af Ole Budtz.

Budtz skiftede i sommeren 2009 til norske Notodden, men opholdet blev aldrig den store succes, så efter et halvt år vendte han hjem til Århus for at spille for 1. divisions holdet Brabrand IF, Samarbejdet ophørte, da det ikke lykkedes klubben at undgå nedrykning. I 2010/2011 spillede han for FC Fyn, som ligeledes rykkede ud af 1. division. 23. juni 2011 underskrev han en 2 – årig kontrakt med FC Roskilde, der spillede i 1. division. Klubben rykkede imidlertid ned i sommeren 2012, og ved årsskiftet 2012/13 blev Budtz fritstillet, hvorefter han skiftede til FC Lejre.

Den 14. august 2014 meddelte FC Lejre på sin hjemmeside, at Budtz ville lægge støvlerne på hylden.

Noter

Eksterne henvisninger 

Tvillinger fra Danmark
Fodboldspillere fra Danmark
Fodboldspillere fra Kickers Offenbach
Fodboldspillere fra AGF
Fodboldspillere fra FC Roskilde
Personer fra Hillerød
Fodboldspillere fra Brabrand IF
Sædding Centret

Sædding Centret er et indkøbscenter i Esbjerg-bydelen Sædding lige op til Sædden Kirke. Sædding Centret var Esbjergs første indkøbscenter og åbnede 29. juni 1977. Centret har haft flere forskellige butikskæder og typer af butikker og serviceforretninger. Der har blandt andet tidligere været en biograf drevet af Saga Studio (1977-1983), en møbelbutik og en Kvickly. I dag ligger der en Fakta og en række specialbutikker samt apotek, bodega  og Sædding Bibliotek i centret. Bortset fra en guldsmed optages alle lokaler i den sydlige side af De Hjemløses Venners genbrugsbutik.

I 2018 var centret tæt på nedrivning, da ejerne ikke længere ønskede at holde centret, som havde mange tomme lokale, i live. I 2021 blev centret hjemsted for et af Carelinks lyntestcentre til COVID-19-testning, hvilket gav ny energi til det pressede center.

Referencer

Eksterne henvisninger
Officiel hjemmeside

Indkøbscentre i Danmark
Etableret i 1977
Virksomheder i Esbjerg
Bygninger, konstruktioner og anlæg i Esbjerg
Onsild Idrætsefterskole

Onsild Idrætsefterskole er en efterskole beliggende i Sdr. Onsild. Onsild Idrætsefterskole bygger på det grundtvigske livssyn og de Koldske skoletanker.

Skolen er beliggende i landsbyen Sdr. Onsild, ca. 7 km syd for Hobro. Skolen er startet på et lokalt initiativ i 1984.

Skolen har plads til 105 elever i 9. og 10. klasse og tilbyder prøveforberedende undervisning som i folkeskolen. På hvert elevhold optages et antal elever med fysisk handicap.

Eksterne henvisninger 
 Onsild Idrætsefterskoles hjemmeside

Efterskoler
Bygninger, konstruktioner og anlæg i Mariagerfjord Kommune
Etableret i 1984
Mesosfære

Mesosfære (:mēsos for 'i midten' og sphaîra for kugle) henviser til to artikler:

 Mesosfære (atmosfære) – lag i atmosfæren i 50 til 80 km højde.
 Mesosfære (kappen) – nederste del af kappen, 350 km til 2.883 km dybde.
Cyclops (flertydig)

(gr. kyklops, kyklop)
Cyclops har flere betydninger:
 Cyclops – et lille dyr.
 Cyclops (tegneserie)
Lars Hertervig

Lars Hertervig – (1830 – 1902) er en norsk billedkunstner som bliver regnet som en af de største og mest originale norske kunstnere på 1800-tallet. Han blev uddannet i Düsseldorf under Hans Gude. Tilhørende romantikken. Han blev i studietiden i Tyskland rammed af sindsygdom, nogle kan sige at det er at se depressive tendenser i hans malekunst.

Den svenske forfatter Johan Bergström har skrevet bogen "Hitenfor Utsira" som handler om Lars Hertervig og hans kunst (1986).

Eksterne henvisninger 

Malere fra Norge
Meløy

Meløy er en kommune i Nordland fylke i Norge. Den grænser i nord til Gildeskål, i øst til Beiarn, og i syd til Rana og Rødøy.
Kommunesentrum er Ørnes, med ca. 1.800 indbyggere. I havet udenfor ligger der ca. 700 store og små øer, bl.a. Meløya som kommunen har sit navn fra. Andre byer i kommunen er Glomfjord og Reipå.

Geografi 
 Flatværet/Varkgård naturreservat
 Enga naturreservat

Erhvervsliv 
Erhvervslivet består af industri, landbrug, fiskeri, fiskeopdræt og serviceerhverv. Kommunen har store vandreserver i fjeldene og et af de største vandkraftværker i Europa. 

Glomfjord industripark rummer Yara med produktion af gødning, samt bl.a Scanwafer og SiTech som producerer siliciummaterialer til brug  i solceller.

Historie 
Meløy og Rødøy var samlet administrativt indtil år 1884; Tidlige referencer til Rødø herred inkluderer normalt også Meløy.

Meløygården på Meløya var hovedsæde for adelsslægten Benkestok (ca. år 1500-1600). Kommunen købte denne gård i 1872, og havde sin administration her indtil 1952 da den blev flyttet til Ørnes.

Glomfjord kraftværk var et af Norges første store kraftværker, under krigen udbyggede tyskerne det, men blev stoppet af sabotage - Operation Muskedunder (norsk: Operasjon Muskedunder).

Norsk Hydro etablerede efter krigen (1947) kunstgødningsproduktion hvor tyskerne havde forsøgt at udvide den allerede eksisterende produktion af aluminium. .

Kultur 

Kommunen har et rigt kulturliv med mange festivaler og revyer. NordNorsk Revyfestival skifter mellem Meløy og Høylandet. Sommerdagan arrangeres hvert år i månedsskiftet juli/ august.

Kulturværninteresser 
Fondal gård i Fonndalen i Holandsfjorden er en af de ældste (ca 1630) gårde i Meløy kommune som fortsat er i drift, og er fredet af rigsantikvaren på baggrund af forskellige forhold, bl.a alder, byggeskik, og tidlig turisme. Denne fredning er imidlertid udfordret fordi virksomheder (og kommunen) ønsker tilgang til de store meængder  finkornet sand og småsten som morænen gården hviler på, indeholder. Denne sand er ideel til asfalt og beton-produktion, og virksomheder har allerede udvundet en del af sandet før fredningen. En endemoræne er grus som isbræer fører med sig og lægger igen når de trækker sig tilbage. Engabræen ligger kun et stenkast fra gården, og opinionen mener udvinding af denne grus vil forringe det unike landskab og dermed også langsigtede indtægter fra turisme .

Seværdigheder 
 Meløy har den lavest liggende isbræ i Nordeuropa, Engabreen, som er  en udløber af Svartisen.
 Det findes mange helleristninger i Fykanbjergene og på Åmøya.
 Øra var høvdingesæde i vikingetiden.

Eksterne henvisninger 

 Salten Museum – Meløy bygdemuseum 
 Salten Museum – Ørnes gamle handelssted 
 Kultur i Meløy på kort fra Kulturnett.no
 Video Engabreen

Kommuner i Nordland
Kritiskdebat.dk

Kritiskdebat.dk er et dansk internetmedium, hvis panel har deltagelse af personligheder som Steen Gade, Georg Metz og Knud Vilby.

Kritiskdebat.dk udkommer 6 gange om året samt med aktuelle kommentarer cirka hver 14. dag.

Ekstern henvisning
 Kritiskdebat.dk

Nettidsskrifter fra Danmark
Svartisen

Svartisen er egentlig to isbræer. Vestre Svartisen er Norges næststørste (221 km²), efter Jostedalsbræen, og Østre Svartisen er Norges fjerdestørste (148 km²). Den ligger i fjeldene over kommunerne Saltdal, Rana, Rødøy, Meløy, Gildeskål, Beiarn og Bodø, alle i Nordland fylke i Norge. Dertil findes en række mindre bræer i området, så som Glombreen nord i Meløy og Simlebræen i Beiarn. En af bræarmene, Engabreen, var under Den lille istid på havniveau og er nu fastlands-Europas lavestliggende, bare 7 moh. i 2004. Svartisen er del af Saltfjellet-Svartisen nationalpark. Smeltevand fra bræen samles op af en række tunneler og bruges til kraftproduktion.

Eksterne henvisninger 

 Direktoratet for naturforvaltning 
 Video Engabræen
 turliv.no – med informasjon og billeder fra Svartisen

Gletsjere i Nordland
Herlev/Hjorten Badminton

Herlev/Hjorten Badminton er en badmintonklub i Herlev, en forstad til København. Klubben er en af de største i Danmark, med ca. 550 medlemmer, og deres 1. seniorhold ligger pt. i 3. division. 

Badmintonklubber i Danmark
Badminton